- Markus
- <
- 16
- >

16
Lamatuaꞌ Yesus nasodꞌa baliꞌ
(Mateos 28:1-8; Lukas 24:1-12; Yohanis 20:1-10)
1 Mbilaꞌ, fo hari anam, atahori Yahudi fai hule-oꞌe na. Relo a tena, boe ma Maria mia kambo Magdala, Maria laen naa (Yakobis mama na) ma Salome, reu hasa mina maꞌameniꞌ, fo mbilaꞌ rae bibirus neu Yesus ao sisi na, tungga sira adat na. 2 Basa ma nggarei fefetu na, teluꞌ se risiꞌ rates. 3-4 Mia dalaꞌ taladꞌan ara ola-olaꞌ rae, “Wei! Seka bisa tulun oꞌo hendi fatu monaeꞌ mia rates a bafa na? Hita telu ia ra nda beꞌi sa, te fatu a monaeꞌ na seli!
Te ara losa naa, rita fatu a faliꞌ hendi ena.” 5 Basa ma rates rala reu. Te ara nggengger, huu mete-rita atahori soruꞌ esa endoꞌ sia sira bobꞌoa ona nara, pake bua muti makahahadꞌoꞌ. 6 Boe ma atahori soruꞌ naa nafadꞌe se nae, “We! Afiꞌ mimitau! Au bubꞌuluꞌ hei ima mae sangga Yesus mia Nasaret. Ara risa E sia hau ngganggeꞌ a. Te Ana nda sia ia sa, huu nasodꞌa baliꞌ ena. Ima fo mete neuꞌ ena mamanaꞌ fo ara tao ao sisa na. Rouꞌ ena. 7 Hei baliꞌ lai-lai! Mifadꞌe Petrus se mae, Yesus nasodꞌa baliꞌ ena. Ana lao naꞌahuluꞌ nisiꞌ Galilea. Basa fo hei mindaa mo E sia naa, onaꞌ a mia fai maꞌahulu na, ana nafadꞌe basa neu hei ena. Hei baliꞌ leo!”✡ Mateos 26:32; Markus 14:28
8 Inaꞌ ra rita mamanaꞌ a rouꞌ ma, ara nggengger. Boe ma rela dea reu, de ara baliꞌ lai-lai. Te ara nda rafadꞌe esa-esa mia dalaꞌ a saꞌ boe, huu ramatau rae mate.
[Lamatuaꞌ Yesus nandaa no Maria mana mia Magdala
(Mateos 28:9-10; Yohanis 20:11-18)
9 Nggarei fefetu ana na, Yesus natudꞌu mata na naꞌahuluꞌ neu Maria mana mia Magdala, fo maꞌahulu na Ana oi hendi nitu hitu mia ao na.* Susura dedꞌea Yunani mbaraaꞌ a basa sia lalane falu na. Markus dudꞌui na, tatana no dalaꞌ rua: naruꞌ esa (Markus 16:9-20), no eꞌekuꞌ esa fai (Markus 16:9-10). Tungga atahori mahine ra fo rahine matalolole Markus dudꞌui na, tatana karuaꞌ ia ara suraꞌ naꞌabuꞌit. Ruꞌa se dui Yesus tatao na ra. 10 Maria nita Yesus boe ma, ana baliꞌ neu nafadꞌe basa atahori fo fai maꞌahulu naa tungga Yesus. Ara feꞌe raꞌabꞌubꞌue no rala sususaꞌ ma luu oe nara tudꞌa, huu rasanedꞌa Yesus mamate na. 11 Maria nafadꞌe se nae, “Taꞌo bee de hei feꞌe susa? Afiꞌ susa fai, te Yesus nasodꞌa baliꞌ ena! Faꞌra, au feꞌe undaa o E!”
Te basa se rataa rae, “We! Ho lelekoꞌ!”
Lamatuaꞌ Yesus natudꞌu mata na neu mana tungga na rua
(Lukas 24:13-35)
12 Basa ma, Yesus mana tungga na rua laoꞌ risiꞌ kamboꞌ esa. Mia dalaꞌ taladꞌan, Yesus natudꞌu mata na neu se, te Yesus mata na dadꞌi laen. Te dodꞌooꞌ ma, ara rahine E. 13 Basa ma ruꞌa se baliꞌ reu rafadꞌe nono nara rae, “We! Rena dei! Faꞌra, hai mindaa mo Yesus mia dalaꞌ!
Te rataa rae, “We! Afiꞌ lelekoꞌ taꞌo naa!
Lamatuaꞌ Yesus natudꞌu mata na neu basa mana tungga na
(Mateos 28:16-20; Lukas 24:36-49; Yohanis 20:19-23; Dedꞌenuꞌ ra Dudꞌuin 1:6-8)
14 Basa boe ma, Yesus nandaa no mana tungga kasanahulu esa nara, leleꞌ ara endoꞌ raa. Ana natea se nae, “We! Hei langga fatu mara! Atahori rafadꞌe hei rae, sira rita Au no sira mata nara o, te hei nda nau mimihere sa! Hei mae, ara lelekoꞌ! Ia naa, mete neuꞌ ena. Au memaꞌ mate, te usodꞌa baliꞌ ena!
15 Mi rereoꞌ raefafoꞌ ia, fo dui-bꞌengga neu basa atahori, Au Dudꞌui Malole ngga.✡ Dedꞌenuꞌ ra Dudꞌuin 1:8 16 Seka namahere Au, no hambu sarani, Lamatualain o fee masodꞌaꞌ neu e, fo ana leo no Lamatualain sia sorga. Te seka nda namahere sa, dei fo ana hambu huhukuꞌ, boe ma Lamatualain timba hendi e fo ana leo nakandoo sia deaꞌ. 17 Atahori mana ramahere Au, ara tao mana dadꞌi mataꞌ-mataꞌ, fo basa atahori rahine rae, sira koasa na, memaꞌ mia Lamatualain. Ara o bisa oi nitu ra pake Au nara ngga. Ma Lamatualain fee se olaꞌ rendiꞌ dedꞌeat laen fo sira nda rahine sa. 18 Mete ma sira toꞌu mengge marasoꞌ, do ara rinu raso, ara nda hambu deꞌulakaꞌ sa. Ma mete ma ara nggama liman nara reu atahori mamahedꞌiꞌ a langga na, atahori naa hai.”
Lamatuaꞌ Yesus hene sorga neu
(Lukas 24:50-53; Dedꞌenuꞌ ra Dudꞌuin 1:9-11)
19 Yesus ola-olaꞌ basa no mana tungga nara, boe ma Lamatualain soꞌu E sorga neu. Sa naa, Ana dadꞌi Lamatualain lima ona na, de ruꞌa se endoꞌ parenda raꞌabꞌue.✡ Dedꞌenuꞌ ra Dudꞌuin 1:9-11
20 Basa ma, mana tungga nara tungga parenda na. Ara reu sia bee-bꞌee de rafadꞌe basa atahori, Yesus Dudꞌui Malole na. Boe ma Lamatualain fee se koasa fo ara tao basa mana dadꞌi ra fo Yesus nafadꞌe leleꞌ naa ra. Basa ma atahori naeꞌ ramahere Yesus, huu rahine rae memaꞌ dudꞌui maloleꞌ naa, tebꞌe.
[Markus Tatana Dudꞌui na, Tungga Susura Mbaraaꞌ Laen a
Leleꞌ ina kateluꞌ ra losa Petrus se, boe ma rafadꞌe basa-bꞌasa se saa fo atahori soruꞌ a olaꞌ mia rates faꞌ ra.† Susura dedꞌea Yunani mbaraaꞌ a basa sia lalane falu na. Markus dudꞌui na, tatana no dalaꞌ rua: naruꞌ esa (Markus 16:9-20), no eꞌekuꞌ esa fai (Markus 16:9-10). Tungga atahori mahine ra fo rahine matalolole Markus dudꞌui na, tatana karuaꞌ ia ara suraꞌ naꞌabuꞌit. Ruꞌa se dui Yesus tatao na ra. Basa boe ma, Yesus mesaꞌ ne parenda mana tungga nara, fo reu rafadꞌe Dudꞌui Malole na neu basa mamanaꞌ ra, losa raefafoꞌ suu nara. Dudꞌui Malole ia natudꞌu dalaꞌ fo Lamatualain fee masodꞌa neu atahori mia sira sala-kilu nara, fo rasodꞌa rakandoo ro E.
Dudꞌui malole ia, memaꞌ tebꞌe lao esaꞌ. Naa de, ana naꞌatataaꞌ nakandoo losa doo na neu.]

- Markus
- <
- 16
- >

✡16:7 Mateos 26:32; Markus 14:28

*16:9 Susura dedꞌea Yunani mbaraaꞌ a basa sia lalane falu na. Markus dudꞌui na, tatana no dalaꞌ rua: naruꞌ esa (Markus 16:9-20), no eꞌekuꞌ esa fai (Markus 16:9-10). Tungga atahori mahine ra fo rahine matalolole Markus dudꞌui na, tatana karuaꞌ ia ara suraꞌ naꞌabuꞌit. Ruꞌa se dui Yesus tatao na ra.

✡16:15 Dedꞌenuꞌ ra Dudꞌuin 1:8

✡16:19 Dedꞌenuꞌ ra Dudꞌuin 1:9-11

†16:9 Susura dedꞌea Yunani mbaraaꞌ a basa sia lalane falu na. Markus dudꞌui na, tatana no dalaꞌ rua: naruꞌ esa (Markus 16:9-20), no eꞌekuꞌ esa fai (Markus 16:9-10). Tungga atahori mahine ra fo rahine matalolole Markus dudꞌui na, tatana karuaꞌ ia ara suraꞌ naꞌabuꞌit. Ruꞌa se dui Yesus tatao na ra.

© 2016 UBB